**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Իրավաբանական անձանց զենքի հավաքածու ցուցադրելու թույլտվություն` վեց ամիս գործողության ժամկետով: |
| Արդյունք | Թույլտվության տրամադրում։  Թույլտվության տրամադրման մերժում: |
| Դիմումատու | Իրավաբանական անձ։ |
| Ծառայության տեսակ | Ծառայությունը մատուցվում է թղթային եղանակով: |
| Ներկայացման ենթակա տեղեկատվություն | 1. Դիմում, 2. հավաքածու ունենալու մասին փաստը հավաստող համապատասխան փաստաթուղթ (թույլտվություն), 3. պետական տուրքի վճարման անդորրագիր։ |
| Կոնտակտային տվյալներ | **Հեռախոս՝ +(374)10 596 147**  **Էլ․ փոստ՝ hkav.zenq@police.am** |
| Գործընթաց | Նշված փաստաթղթերը ներկայացնելուց հետո կատարվում են փաստաթղթերի ամբողջականության և դրանց բովանդակության, ինչպես նաև ծառայության բնույթից ելնելով այլ ստուգումներ, որից հետո քաղաքացուն տրվում է թույլտվություն, կամ երկարացվում է թույլտվության ժամկետը։  Թույլտվություն ստանալու դիմումում կամ կից փաստաթղթերում ոչ էական թերությունների (վրիպակների, ոչ իրավաբանական անճշտությունների, թվաբանական սխալների և նման այլ բացթողումների) առկայության, ինչպես նաև փաստաթղթերը թերի լինելու դեպքում դրանք հայտնաբերելու պահից երկու աշխատանքային օրվա ընթացքում առաջարկում է դիմումատուին հինգ աշխատանքային օրվա ընթացքում վերացնել թերությունները:    Թույլտվություն ստանալու համար իրավաբանական կամ ֆիզիկական անձը դիմումը և անհրաժեշտ փաստաթղթերը ներկայացնում է Հայաստանի Հանրապետության ոստիկանություն: Զենք ձեռք բերելու թույլտվություն ստանալու դիմումը ուսումնասիրվում է օրենքով նախատեսված փաստաթղթերը ներկայացվելուց հետո՝ 23 աշխատանքային օրվա ընթացքում, որի ընթացքում ստուգվում է նաև քաղաքացու բնակության վայրում զենքի պահպանման պայմանների առկայությունը, իսկ զենք պահելու և կրելու, պահելու և օգտագործելու, զենքի հավաքածու կազմելու, զենքի հավաքածու ցուցադրելու թույլտվությունները տրվում են հինգ աշխատանքային օրվա ընթացքում:  Իրավաբանական և ֆիզիկական անձինք իրենց և այլ սեփականատերերի պատկանող զենքի հավաքածուի ցուցահանդեսները, ցուցահանդես-վաճառքները (այսուհետ՝ ցուցահանդես) կատարում են զենքի հավաքածու ցուցադրելու թույլտվության հիման վրա:  Ցուցահանդես չի համարվում արտադրության վայրում արտադրողին կամ առևտրի սրահում մատակարարներին պատկանող զենքի ցուցադրումը:  Պետական ռազմականացված կազմակերպությունները զենքի գիտական, տեղեկատվական, ճանաչողական և քրեագիտական նշանակության հատուկ հավաքածուների ցուցահանդեսներ կազմակերպում են առանց թույլտվության:  Զենքի հավաքածու կազմելու թույլտվություն ունեցող իրավաբանական և ֆիզիկական անձինք իրենց պատկանող զենքը կարող են ցուցադրել զենքի հավաքածու ցուցադրելու թույլտվություն ունեցող իրավաբանական կամ ֆիզիկական անձանց միջոցով՝ նրանց հետ կնքած համապատասխան պայմանագրի հիման վրա։ Ցուցահանդեսի անցկացման պատասխանատվությունը կրում է զենքի հավաքածու ցուցադրելու թույլտվություն ունեցող իրավաբանական կամ ֆիզիկական անձը:  Զենքի հավաքածու ցուցադրելու թույլտվություն ունեցող իրավաբանական և ֆիզիկական անձինք պարտավոր են՝   1. ապահովել ցուցասրահների, զետեղարանների անվտանգությունը, ցուցանմուշների պահպանությունը, 2. ապահովել ցուցանմուշների հաշվառումը, 3. **Հայաստանի Հանրապետության ոստիկանություն** ներկայացնել ցուցադրման ենթակա զենքի համարային հաշվառման ցուցակները:   Զենքի հավաքածու ցուցադրելու թույլտվություն ունեցող իրավաբանական և ֆիզիկական անձանց արգելվում է՝   1. ցուցադրել **Հայաստանի Հանրապետության ոստիկանության** չհաշվառած զենքը, 2. ցուցահանդեսում զենք ցուցադրել այլ առարկաների հետ համատեղ, բացառությամբ զենքի պահեստամասերի, արտադրության սարքերի և գործիքների, սպորտային, որսորդական ու ձկնորսական հարմարանքների, զենքի տեխնիկական սպասարկման և նորոգման առարկաների, 3. զենքը պահել ցուցահանդեսի ընթացքում զենք պահելու պայմաններին չհամապատասխանող զետեղարանում:   Հայաստանի Հանրապետության ոստիկանությունը զենք ձեռք բերելու, պահելու և կրելու, պահելու և օգտագործելու, զենքի հավաքածու կազմելու և զենքի հավաքածու ցուցադրելու թույլտվություն տալու յուրաքանչյուր դեպքի մասին անհապաղ, բայց ոչ ուշ, քան թույլտվությունը տալու օրվանից հաշված՝ հինգ աշխատանքային օրվա ընթացքում, համապատասխան տեղեկատվություն է ներկայացնում ֆիզիկական անձանց մահվան փաստը գրանցելու և հաշվառելու իրավասություն ունեցող լիազոր մարմին, իսկ վերջինս նույն անձանց մահվան փաստն արձանագրելու դեպքում այդ մասին անհապաղ, բայց ոչ ուշ, քան երեք աշխատանքային օրվա ընթացքում հայտնում է Հայաստանի Հանրապետության ոստիկանություն, որն անհապաղ, բայց ոչ ուշ, քան այդ մասին տեղեկատվությունն ստանալու օրվանից 10 օրվա ընթացքում համապատասխան միջոցներ է ձեռնարկում զենքը ժամանակավոր առգրավելու, վերցնելու ուղղությամբ: |
| Ծառայության վճար | Զենքի հավաքածու ցուցադրելու համար`  **գործողության ժամկետով՝ բազային տուրքի 10-ապատիկի չափով (10,000 ՀՀ դրամ),**  **գործողության ժամկետի երկարաձգում՝ բազային տուրքի 10-ապատիկի չափով (10,000 ՀՀ դրամ)։** |
| Վճարում | Վճարումը կատարվում է բանկերի, Հայփոստի, ինչպես նաև էլեկտրոնային եղանակով և ներկայացվում են վճարման անդորրագիրը դիմումի հետ միասին։ |
| Կարգավորումներ | [«Պետական տուրքի մասին](https://www.arlis.am/DocumentView.aspx?docID=169398)» ՀՀ օրենք։  [«Զենքի շրջանառության կարգավորման մասին](https://www.arlis.am/DocumentView.aspx?docID=157301)»ՀՀ օրենք։  2023 թվականի մայիսի 11-ի թիվ 4-Ն ՀՀ ներքին գործերի նախարարության ոստիկանության պետ-ներքին գործերի նախարարի տեղակալի հրամանը՝ «Ֆիզիկական և իրավաբանական անձանց քաղաքացիական և ծառայողական զենքի համապատասխան թույլտվություն տրամադրելու, զենքը փոխանցելու, օտարերկրյա քաղաքացիների կողմից ՀՀ-ում քաղաքացիական զենք ձեռք բերելու կարգը, թույլտվությունների ձևերը սահմանելու և ՀՀ ներքին գործերի նախարարության 2002 թվականի մարտի 15-ի N 101 հրամանն ուժը կորցրած ճանաչելու մասին»։  2023 թվականի հունիսի 1-ի թիվ 896-Ն ՀՀ կառավարության որոշումը՝ «Զենքը պահելու պայմաններին և կրելու կարգին վերաբերող պահանջները, զենքի հավաքածու կազմելու և զենքի հավաքածու ցուցադրելու կանոնները, վաճառքի, փոխանցելու, ձեռք բերելու, ցուցադրելու, պահելու և փոխադրելու կարգը սահմանելու, ինչպես նաև ՀՀ կառավարության 1999 թվականի հոկտեմբերի 26-ի N 673 որոշումն ուժը կորցրած ճանաչելու մասին»։ |
| Բողոքարկման ընթացակարգ | Թույլտվություն ստանալու դիմումը մերժելու որոշումը կարող է բողոքարկվել օրենքով սահմանված կարգով: |